# Bandera Laser Kiwi

La bandera Laser Kiwi, originalment titulada Fire the Lazar, mostra un camp negre amb una falguera de Nova Zelanda (Dicksonia squarrosa) en color blanc i un kiwi de color marró disparant un raig làser verd des dels seus ulls. Va ser dissenyada l'any 2015 per Lucy Gray com una proposta de nova bandera neozelandesa en els referèndums de la bandera de Nova Zelanda 2015-2016 i manté les proporcions 1:2 de la bandera actual neozelandesa. Des de llavors, s'ha convertit en un fenomen a les xarxes socials que ha creat un interès per la bandera.

## Rerefons

La bandera Laser Kiwi va ser creada per Lucy Gray el 2015, una antiga candidata del Partit ACT Nova Zelanda, com a proposta de bandera per Nova Zelanda. Va fer el disseny de la bandera amb el programa Microsoft Paint durant una nit. Inspirada pels molts "animals mortals" d'Austràlia, va agafar una icona de kiwi i la va convertir en un animal mortal. Quan les quatre opcions inicials escollides van ser publicades per a la primera etapa dels referèndums de la bandera neozelandesa, Gray va declarar que no estava "inspirada" pels dissenys, ja que "no tenien gaire significat" per a ella.
Durant els referèndums, la bandera Laser Kiwi es va convertir en un gran fenomen a les xarxes socials i va ser utilitzada per còmics en esquetxos, com John Oliver, parlant sobre el referèndum de la bandera i de Nova Zelanda en general. La bandera mostra una falguera de Nova Zelanda (Dicksonia squarrosa) i un kiwi disparant un raig làser verd des dels seus ulls. La descripció de la bandera era que "el raig làser projecta una imatge poderosa de Nova Zelanda. Crec que el meu disseny és tan potent que no cal discutir-ho". Els còmics sovint feien broma que si la bandera es convertís en la bandera oficial de Nova Zelanda, causaria "por" als enemics de Nova Zelanda.

## Popularitat postreferèndum

Un cop fet el referèndum, la popularitat de la bandera va tenir un "repunt" ja que es va fer àmpliament disponible com a producte de consum, i sovint es veu en esdeveniments com ara esports o concerts a Nova Zelanda i fora del país. Durant la invasió russa d'Ucraïna, els soldats voluntaris de Nova Zelanda van utilitzar la bandera Laser Kiwi com a símbol.
Al concurs per al redisseny de la bandera de l'estat nord-americà de Minnesota de l'octubre de 2023 es van presentar dissenys similars, un d'ells mostrava una calàbria amb ulls làser disparant contra un peix.

## Referències

* ↑ «The tangled tale of New Zealand's flag debate» (en anglès). BBC News, 24-03-2016 [Consulta: 1r gener 2025].
* ↑ «Exclusive: Former ACT Candidate Slams David Seymour on Trans Issues» (en anglès). YOUR EX, 08-10-2020 [Consulta: 1r gener 2025].
* 1 2 Price, Rosanna «Laser-kiwi artist uninspired by flag designs» (en anglès). Stuff, 01-09-2015 [Consulta: 1r gener 2025].
* ↑ «Laser Kiwi flag» (en anglès). Ministry for Culture and Heritage. Arxivat de l'original el 13 maig 2022. [Consulta: 30 desembre 2024].
* ↑ «I think my argument is so powerful» (en anglès). 2010. Know Your Meme. Arxivat de l'original el 16 maig 2022. [Consulta: 1r gener 2025].
* ↑ Hunt, Elle «New Zealand's new flag: 15 quirky contenders» (en anglès). The Guardian, 15-05-2015 [Consulta: 1r gener 2025].
* ↑ Wall, Jamie «Behind the scenes: the Laser Kiwi banner that lifted the All Whites» (en anglès). The Spinoff, 13-11-2017 [Consulta: 1r gener 2025].
* ↑ Williams, David «Russia-Ukraine war: Laser Kiwi flag spotted on battlefield among NZ fighters» (en anglès). The New Zealand Herald, 12-06-2023 [Consulta: 1r gener 2025].
* ↑ Halpin, James «NZ soldier fighting in Ukraine was inspired by fallen friend, carries Laser Kiwi flag». The Stuff, 26-05-2023 [Consulta: 1r gener 2025].
* ↑ Brooks, Jennifer «Land of 10,000 flags (and loons with laser eyes)» (en anglès). The Minnesota Star Tribune, 09-11-2023 [Consulta: 1r gener 2025].
* ↑ Waiwiri-Smith, Lyric «Minnesota is looking for a new flag, and now they have a version of the Laser Kiwi» (en anglès). The Stuff, 10-11-2023 [Consulta: 1r gener 2025].